L 182/54
SK
Úradný vestník Európskej únie
19.7.2023
4.3.
Kapitán nesie zodpovednosť za každú dokázanú manipuláciu so systémom VMS plavidla, ktorej cieľom je narušiť jeho fungovanie alebo sfalšovať hlásenia polohy.
Každý priestupok povedie k sankciám stanoveným v právnych predpisoch Madagaskaru.
Kapitán nemôže niesť zodpovednosť za poruchy komunikačných systémov uvedené v bode 4.2. 4.4.
V prípade sporu rozhodne spoločný výbor.
5.
Zmena frekvencie zasielania hlásení polohy 5.1.
Na základe podložených skutočností poukazujúcich na porušenie predpisov môže madagaskarské stredisko FMC žiadať od strediska FMC vlajkového štátu, aby počas stanoveného obdobia vyšetrovania skrátilo intervaly zasielania hlásení polohy plavidla na interval tridsať minút, pričom kópiu tejto žiadosti zašle aj Únii. 5.2.
Madagaskarské stredisko FMC musí tieto dôkazy zaslať stredisku FMC vlajkového štátu a orgánom Únie. 5.3.
Stredisko FMC vlajkového štátu bezodkladne zasiela madagaskarskému stredisku FMC hlásenia polohy v skrátených intervaloch. 5.4.
Madagaskarské stredisko FMC ihneď oznámi koniec inšpekcie stredisku FMC vlajkového štátu a Únii. 5.5.
Na konci stanoveného obdobia vyšetrovania stredisko FMC Madagaskaru informuje stredisko FMC vlajkového štátu a Úniu o prípadných následných opatreniach.
6.
Platnosť hlásení VMS v prípade sporu V prípade sporu medzi zmluvnými stranami sa za autentické údaje považujú len údaje o polohe zaslané systémom VMS.
Oddiel 5 Pozorovatelia
1.
Pozorovanie rybolovných činností 1.1.
Zmluvné strany uznávajú význam dodržiavania vnútroštátneho programu pozorovania a plnenia záväzkov vyplývajúcich z uplatniteľných uznesení IOTC, pokiaľ ide o program vedeckého pozorovania. 1.2.
Na tieto účely: 1.2.1.
Každé plavidlo musí nalodiť rybárskeho pozorovateľa počas svojej prítomnosti v rybolovnej zóne Madagaskaru.
Najmenej 30 % plavidiel musí mať na palube pozorovateľa určeného orgánom Madagaskaru.
V prípade zvyšných 70 % sa prítomnosť pozorovateľov podľa potreby organizuje prostredníctvom regionálnych programov pozorovania alebo elektronických programov pozorovania.
1.2.2.
Úlohou pozorovateľa je sledovať uplatňovanie bodu 1.1 alebo akýchkoľvek iných potrieb zhromažďovania vedeckých informácií určených príslušným národným inštitútom Madagaskaru alebo spoločnou vedeckou skupinou.
2.
Určené plavidlá a pozorovatelia 2.1.
Orgán Madagaskaru pri vydávaní oprávnení na rybolov zostaví a v prípade potreby aktualizuje zoznam plavidiel, ktoré boli vybrané na nalodenie pozorovateľa z Madagaskaru s prihliadnutím na ciele uvedené v bode 1.2.1. 2.2.
Orgán Madagaskaru zašle tento zoznam elektronickou formou orgánom Únie ihneď po jeho zostavení alebo aktualizácii.
Pokiaľ niektoré z vybraných plavidiel nemá na palube dostatok priestoru a táto skutočnosť je riadne doložená a vyplýva z bezpečnostných požiadaviek súvisiacich najmä s pirátstvom, orgán Madagaskaru upraví zoznam vybraných plavidiel tak, aby túto situáciu zohľadnil, ale súčasne zabezpečil splnenie cieľa stanoveného v bode 1.2.1. 2.3.
Madagaskar po finalizácii zoznamu rybárskych plavidiel vybraných na nalodenie pozorovateľa súčasne informuje dotknutého vlastníka alebo jeho zástupcu o plavidlách, ktoré musia nalodiť pozorovateľa určeného v súlade s bodom 1.2.1.